CELEX: E2013J0009
Language: sk
Date: 2013-11-15 00:00:00
Title: Rozsudok Súdu z  15. novembra 2013 vo veci E-9/13 – Dozorný úrad EZVO/Nórske kráľovstvo (Nesplnenie povinností štátu EHP – Smernica Komisie 2010/48/EÚ z  5. júla 2010 , ktorou sa prispôsobuje technickému pokroku smernica Európskeho parlamentu a Rady 2009/40/ES o kontrole technického stavu motorových vozidiel a ich prípojných vozidiel)

27.3.2014   
            
            
               SK
            
            
               Úradný vestník Európskej únie
            
            
               C 88/11
            
         
      ROZSUDOK SÚDU
   
   z 15. novembra 2013
   vo veci E-9/13
   Dozorný úrad EZVO/Nórske kráľovstvo
   (Nesplnenie povinností štátu EHP – Smernica Komisie 2010/48/EÚ z 5. júla 2010, ktorou sa prispôsobuje technickému pokroku smernica Európskeho parlamentu a Rady 2009/40/ES o kontrole technického stavu motorových vozidiel a ich prípojných vozidiel)
   2014/C 88/08
   Vo veci E-9/13 Dozorný úrad EZVO/Nórske kráľovstvo – ŽIADOSŤ o vyhlásenie, že Nórske kráľovstvo tým, že neprijalo a následne Dozornému úradu EZVO neoznámilo všetky opatrenia potrebné na transpozíciu aktu uvedeného v bode 16a kapitoly II prílohy XIII k Dohode o Európskom hospodárskom priestore (smernica Komisie 2010/48/EÚ z 5. júla 2010, ktorous a prispôsobuje technickému pokroku smernica Európskeho parlamentu a Rady 2009/40/ES o kontrole technického stavu motorových vozidiel a ich prípojných vozidiel) v znení prispôsobenom Dohode o EHP prostredníctvom protokolu 1 k tejto dohode v stanovenej lehote (v oboch prípadoch, s výnimkou bodu 3 prílohy II k smernici o osvedčeniach o technickej kontrole, ktorý sa má implementovať do 31. decembra 2013), si nesplnilo svoje povinnosti vyplývajúce z uvedeného aktu a z článku 7 Dohody o EHP, Súd EZVO v zložení Carl Baudenbacher, predseda, Per Christiansen a Páll Hreinsson (sudca spravodajca), sudcovia, vyniesol 15. novembra 2013 rozsudok, ktorého výroková časť znie takto:
   Súd týmto:
   
               1.
            
            
               Vyhlasuje, že Nórske kráľovstvo neprijatím všetkých opatrení potrebných na transpozíciu aktu uvedeného v bode 16a kapitoly II prílohy XIII k Dohode o Európskom hospodárskom priestore (smernica Komisie 2010/48/EÚ z 5. júla 2010, ktorous a prispôsobuje technickému pokroku smernica Európskeho parlamentu a Rady 2009/40/ES o kontrole technického stavu motorových vozidiel a ich prípojných vozidiel) v znení prispôsobenom Dohode o EHP prostredníctvom protokolu 1 k tejto dohode v stanovenej lehote (v oboch prípadoch, s výnimkou bodu 3 prílohy II k smernici o osvedčeniach o technickej kontrole, ktorý sa má implementovať do 31. decembra 2013), si nesplnilo svoje povinnosti vyplývajúce z uvedeného aktu a z článku 7 Dohody o EHP.
            
         
               2.
            
            
               Nariaďuje Nórskemu kráľovstvu uhradiť trovy konania.